Dubayda joylashgan Emirates aviakompaniyasi o‘zining AQShga yo‘l olgan samolyotlari salonida noutbuklarni olib yurishga nisbatan joriy qilingan taqiqlov bekor qilinganini ma’lum qildi. The National gazetasi shu haqida xabar berdi. "Emirates aviatsiya sohasi o‘yinchilari va mahalliy hukumat bilan birga AQSh hukumatining talablarini qoniqtiruvchi qat’iy choralarni amalga oshirish ustida ishladi", - dedi aviakompaniya vakili. Shuningdek Turkiyaning Turkish Airlines aviatashuvchisi ham Amerika hukumati yirik elektron qurilmalarni samolyot salonida olib o‘tishga nisbatan joriy qilingan taqiqlovni bekor qilgani to‘g‘risida e’lon qilgan.T "Hurmatli, AQShga parvoz qilayotgan yo‘lovchilar! Kamarlaringizni taqib, elektron qurilmalaringizdan foydalanib zavq oling", - deyiladi aviakompaniyaning Twitter’dagi mikroblogida. Turkish Airlines bosh direktori Bilol Ekshi Buyuk Britaniyadan ham shunday qarorlarni kutib qolishini bildirgan.